b"\n_START_ARTICLE_\nMarko Perkovi\xc4\x87 - Thompson\n_START_SECTION_\nBiografija\n_START_PARAGRAPH_\nRodil se je 27. oktobra 1966 v vasici \xc4\x8cavoglave v Dalmaciji na Hrva\xc5\xa1kem. O\xc4\x8de Ante je delal v Nem\xc4\x8diji, zato je svojo dru\xc5\xbeino obiskoval le ob ve\xc4\x8djih praznikih, npr. za bo\xc5\xbei\xc4\x8d in veliko no\xc4\x8d, mama Marija pa je skupaj z Markom in njegovim bratom Dra\xc5\xbeenom \xc5\xbeivela v \xc4\x8cavoglavah.\n_START_SECTION_\nMladost\n_START_PARAGRAPH_\nNa za\xc4\x8detku hrva\xc5\xa1ke osamosvojitvene vojne leta 1991 se je pridru\xc5\xbeil Zboru narodne garde in tako pri svojih 25 letih udele\xc5\xbeil vojne. Takrat je uporabljal pu\xc5\xa1ko Thompson, ki je bila za tisti \xc4\x8das \xc5\xbee zastarela, saj je ve\xc4\x8dina uporabljala Kala\xc5\xa1nikov (AK-47). Po pu\xc5\xa1ki Thompson, ki je zaznamovala njegovo mladost in boj v osamosvojitveni vojni, je dobil tudi svoj vzdevek._NEWLINE_V tistem \xc4\x8dasu, je tudi nastala njegova prva pesem Bojna \xc4\x8cavoglave. Ta pesem je do\xc5\xbeivela neverjetno priljubljenost med hrva\xc5\xa1kimi vojaki, saj jim je dvigovala samozavest, hkrati pa Thompson nagovarjala Srbe, da ne bodo nikoli osvojili \xc4\x8cavoglav, ker se bodo Hrvati branili do smrti. Pesem pa do\xc5\xbeivi neverjeten uspeh med hrva\xc5\xa1kimi vojaki, pa tudi po celi Hrva\xc5\xa1ki. Pesem Bojna \xc4\x8cavoglave je uvr\xc5\xa1\xc4\x8dena tudi na kompilacijo Rock za Hrvatsku (Rock za Hrva\xc5\xa1ko), kjer so zbrane hrva\xc5\xa1ke domoljubne in protivojne pesmi, nastale med hrva\xc5\xa1ko osamosvojitveno vojno, leta 1992._NEWLINE_Leta 1992 je slekel voja\xc5\xa1ko uniformo in za\xc4\x8del prirejati dobrodelne koncerte po vsej dr\xc5\xbeavi. Istega leta izide njegov prvi album z naslovom Moli mala._NEWLINE_Leta 1994 napi\xc5\xa1e \xc5\xa1e eno znano pesem Anica - Kninska kraljica, v kateri Srbom sporo\xc4\x8da, da bodo Hrvati osvobodili mesto Knin, kar se kasneje res zgodi. Pesem je na njegovem drugem albumu Vrijeme \xc5\xa1korpiona, skupaj \xc5\xa1e z dvema uspe\xc5\xa1nicama: Ljutu travu na ljutu ranu in Rosa. Leta 1995 se je spet vrnil v vojsko in sodeloval v operaciji Nevihta in bil eden prvih hrva\xc5\xa1kih vojakov, ki so vkorakali v osvobojeni Knin. Album izide istega leta 1995, prav v \xc4\x8dasu, ko se je Marko kot \xc4\x8dlan 142. drni\xc5\xa1ke brigade udele\xc5\xbeil zaklju\xc4\x8dnih bojev osamosvojitvene vojne.\n_START_SECTION_\nPo vojni\n_START_PARAGRAPH_\nPo vojni se je lahko v celoti posvetil glasbi in ustvaril ve\xc4\x8dino svojih najbolj\xc5\xa1ih pesmi. Leta 1996 je sledil njegov tretji album z naslovom Geni kameni im istoimenskim hitom._NEWLINE_\xc4\x8cez dve leti, leta 1998, izide \xc5\xa1e en album, Vjetar s Dinare, ki da kar nekaj uspe\xc5\xa1nic, kot so Zaustavi se vjetre, Prijatelji, Ljepa li si in \xc5\xa1e nekatere druge. Najve\xc4\x8dji uspeh iz tega albuma po\xc5\xbeanje Ljepa li si, v kateri opeva lepoto svoje domovine._NEWLINE_\xc5\xa0e ve\xc4\x8dji uspeh pa do\xc5\xbeivi z izidom albuma E, moj narode, leta 2002. Na tem albumu je \xc5\xa1e ve\xc4\x8d hitov, npr. Izza devet sela, Ne varaj me, E, moj narode, Ne\xc4\x87u izdat ja, Moj Ivane, Stari se - v duetu s Tiho Orli\xc4\x8dem, ki je sicer basist v Thompsonovem bendu. Na albumu se pojavi \xc5\xa1e ena pesem, ki jo zapoje v duetu, in sicer Reci brate moj. V duetu poje Miroslav \xc5\xa0koro, ki je sicer Thompsonov boter. Album pa ima tudi pesmi Ljepa li si, ki jo zapoje z gosti, in Geni kameni, ki je posneta v \xc5\xbeivo._NEWLINE_Leta 2003 je iz\xc5\xa1la kompilacija njegovih najbolj\xc5\xa1ih pesmi, z naslovom Sve najbolje. Na njej je 18 Thompsonovih najbolj\xc5\xa1ih pesmi, med njimi se pojavi tudi nova pesem Ivane Pavle II, ki je bila posve\xc4\x8dena obisku pape\xc5\xbea Janeza Pavla II na Hrva\xc5\xa1kem._NEWLINE_Na naslednji in zaenkrat Thompsonov najnovej\xc5\xa1i album je bilo potrebno po\xc4\x8dakati do decembra leta 2006. S tem albumom je do\xc5\xbeivel neverjeten uspeh. Kljub temu, da je iz\xc5\xa1el \xc5\xa1ele decembra, je postal drugi najbolj prodajan album leta 2006, na Hrva\xc5\xa1kem. Najbolj priljubljene pesmi s tega albuma so Po\xc4\x8detak, Dolazak Hrvata, Kletva kralja Zvonimira, Neka ni'ko ne dira u moj mali dio svemira in Ratnici svjetla. Do sedaj je bilo prodanih preko 120.000 kopij tega albuma._NEWLINE_Marko Perkovi\xc4\x87 Thompson je eden izmed najbolj popularnih hrva\xc5\xa1kih glasbenikov, \xc5\xa1tevilne njegove pesmi, kot so Bojna \xc4\x8cavoglave, Lijepa Li Si, Vjetre s Dinare pa so postale stalnica na \xc5\xa1portnih prireditvah, kjer nastopajo Hrvati in so na neki na\xc4\x8din \xc5\xbee kar ponarodele. Zagotovo je pa Thompson tar\xc4\x8da \xc5\xa1tevilnih kritik na ra\xc4\x8dun nekaterih njegovih pesmi, nastopov in izjav. O\xc4\x8ditajo mu predvsem pretiranega nacionalizma oz. hipernacionalizma, fa\xc5\xa1izma in usta\xc5\xa1tva.\n_START_SECTION_\nDru\xc5\xbeina\n_START_PARAGRAPH_\nLeta 1995 se je poro\xc4\x8dil s hrva\xc5\xa1ko pevko Danijelo Martinovi\xc4\x87, od katere se je kasneje lo\xc4\x8dil. Od leta 2003 je poro\xc4\x8den z \xc5\xbeeno Sandro, ki jo je spoznal v Kanadi, ko je imel turnejo po ZDA in Kanadi. Skupaj imata pet otrok: Petra \xc5\xa0imuna (rojen 23. septembra 2003), Antu Mihaela (roj. 15. oktobra 2005), Divo Marijo (roj. 3. februarja 2007) ter dvoj\xc4\x8dici Katarino in Cvito (roj. 25. marca 2010). Skupaj s svojo dru\xc5\xbeino \xc5\xbeivi v Splitu."